recursal/SuperWikiNEXT-32B huggingface dataset:
**อีวาน เคย์** (อังกฤษ: Iwan Key) เป็นนักมวยสากลชาวอินโดนีเซีย สถิติการชก 12 ครั้ง ชนะ 6 เสมอ 2 แพ้ 4

ประวัติ
-------

การชกครั้งแรกของเคย์ที่บันทึกไว้ใน boxrec.com คือการชกชิงแชมป์ WBO เอเชียแปซิฟิกรุ่นมินิมัมเวทเมื่อ 14 มิถุนายน พ.ศ. 2545 ซึ่งเคย์เป็นฝ่ายแพ้คะแนนโดยเทคนิค นำชัย รัตนชัยยิม จากนั้น เคย์ชกชนะ 3 ครั้งรวด รวมทั้งชกชนะ เบนจี้ โซรอลลาและจูน อาร์ลอสด้วย เคย์ได้ขึ้นชิงแชมป์อินโดนีเซียรุ่นมินิมัมเวทเมื่อ 16 กันยายน พ.ศ. 2546 และเป็นฝ่ายชนะคะแนน ลา ชูกูร์ ได้แชมป์มาครอง จากนั้น เคย์ได้ขึ้นชิงแชมป์ PABAรุ่นมินิมัมเวทเมื่อ 8 ธันวาคม พ.ศ. 2546 แต่ก็เป็นฝ่ายแพ้น็อค พรสวรรค์ ป.ประมุขไปอีก

ในช่วง พ.ศ. 2547 – 2548 เคย์ขึ้นชกอีกหลายครั้ง แต่ส่วนใหญ่จะแพ้และเสมอ และยังหยุดชกไปถึง 3 ปี หลังจากที่เสมอกับเฮรี่ อาโมล เมื่อ 26 สิงหาคม พ.ศ. 2548 เคย์กลับมาชกอีกครั้งเมื่อ พ.ศ. 2551 แต่ก็พบกับความพ่ายแพ้ติดต่อกันสามครั้งรวด ได้มาชิงแชมป์ PABA เฉพาะกาลรุ่นแบนตัมเวทที่ประเทศไทยเมื่อ 5 สิงหาคม พ.ศ. 2554 ก็เป็นฝ่ายแพ้น็อค ทับทิมแดง ณ ราชวัตร ยก 3 เคย์ขึ้นชกอีกเพียง 2 ครั้ง หลังจากที่ชกแพ้คะแนน เอน นูร์ยันโต เมื่อ 2 พฤศจิกายน พ.ศ. 2555 ก็ไม่ได้ขึ้นชกอีก

เกียรติประวัติ
--------------

* แชมป์อินโดนีเซียรุ่นมินิมัมเวท (2546)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ WBO เอเชียแปซิฟิกรุ่นมินิมัมเวทเมื่อ 14 มิถุนายน 2545 แพ้คะแนนโดยเทคนิค นำชัย รัตนชัยยิม ยก 6 ที่ กทม.
	+ ชิงแชมป์ PABA รุ่นมินิมัมเวทเมื่อ 8 ธันวาคม 2546 แพ้น็อค พรสวรรค์ ป.ประมุข ยก 5 ที่ ฉะเชิงเทรา

อ้างอิง
-------

* สถิติการชก boxrec.com เก็บถาวร 2015-03-16 ที่ เวย์แบ็กแมชชีน (อังกฤษ)
ฟองน้ำเมงเงอร์
**ฟองน้ำเมงเงอร์** (อังกฤษ: Menger sponge) คือชื่อเรียกของแฟร็กทัลอย่างหนึ่งที่เป็นส่วนขยายในสามมิติของเซตคันทอร์ (Cantor set) กับพรมเซียร์พินสกี (Sierpinski carpet) ซึ่งบางตำราอาจเรียกว่า *ฟองน้ำเมงเงอร์-เซียร์พินสกี* หรือ *ฟองน้ำเซียร์พินสกี* และหมายรวมไปถึงแฟร็กทัลหรือกราฟที่เป็นซับเซตของฟองน้ำเมงเงอร์ด้วย เหตุที่เรียกว่าฟองน้ำคือแฟร็กทัลในสามมิตินี้มีรูพรุนทั่วทั้งวัตถุคล้ายฟองน้ำ คาร์ล เมงเงอร์ นักคณิตศาสตร์ชาวออสเตรีย เป็นผู้อธิบายโครงสร้างและลักษณะของแฟร็กทัลชนิดนี้เป็นครั้งแรกใน ค.ศ. 1926

การสร้างฟองน้ำเมงเงอร์
----------------------

การสร้างฟองน้ำเมงเงอร์สามารถอธิบายได้ดังนี้

1. เริ่มต้นจากทรงลูกบาศก์ (รูปแรก) เป็นฟองน้ำเมงเงอร์ระดับศูนย์
2. แบ่งย่อยแต่ละหน้าออกเป็นรูปสี่เหลี่ยมจัตุรัส 9 รูป ซึ่งทำให้ทรงลูกบาศก์ถูกแบ่งออกเป็น 27 ชิ้นย่อย คล้ายลูกบาศก์ของรูบิค
3. นำทรงลูกบาศก์ย่อยที่อยู่ตรงกลางของทุกหน้าออก รวมทั้งชิ้นที่อยู่ตรงกลางภายใน เหลือไว้เพียง 20 ชิ้น เป็นฟองน้ำเมงเงอร์ระดับหนึ่ง (รูปที่สอง)
4. ทำซ้ำขั้นตอนที่ 1 ถึง 3 กับทรงลูกบาศก์ย่อยที่เหลือ

การทำซ้ำรอบสองจะได้ฟองน้ำระดับสอง (รูปที่สาม) รอบสามจะได้ฟองน้ำระดับสาม (รูปที่สี่) เป็นเช่นนี้ต่อไปเรื่อยๆ

ฟองน้ำเมงเงอร์ระดับศูนย์ถึงสามฟองน้ำเมงเงอร์ระดับศูนย์ถึงสาม
จำนวนชิ้นของทรงลูกบาศก์จะเพิ่มทีละ 20 เท่าจากระดับก่อนหน้า หรืออธิบายได้จาก {\displaystyle 20^{n}} เมื่อ *n* คือจำนวนรอบของการทำซ้ำ ในข้อแรกซึ่งยังไม่มีการวนรอบ จะมีทรงลูกบาศก์เพียงชิ้นเดียว ({\displaystyle 20^{0}=1})

| รอบ | จำนวน | ผลรวม |
| --- | --- | --- |
| 0 | 1 | 1 |
| 1 | 20 | 21 |
| 2 | 400 | 421 |
| 3 | 8,000 | 8,421 |
| 4 | 160,000 | 168,421 |
| 5 | 3,200,000 | 3,368,421 |
| 6 | 64,000,000 | 67,368,421 |
|

นิยามทั่วไป
-----------

ฟองน้ำเมงเงอร์สามารถนิยามได้จาก

{\displaystyle M:=\bigcap \_{n\in \mathbb {N} }M\_{n}}
เมื่อ M\_{0} คือทรงลูกบาศก์หนึ่งหน่วย และ

{\displaystyle M\_{n+1}:=\left\{{\begin{matrix}(x,y,z)\in \mathbb {R} ^{3}:&{\begin{matrix}\exists i,j,k\in \{0,1,2\}:(3x-i,3y-j,3z-k)\in M\_{n}\\{\mbox{and at most one of }}i,j,k{\mbox{ is equal to 1}}\end{matrix}}\end{matrix}}\right\}}
ดังนั้นฟองน้ำเมงเงอร์ในระดับอนันต์ จึงมีพื้นที่ผิวเป็นอนันต์ จำนวนหน้าเป็นอนันต์ และมีปริมาตรเป็นศูนย์

อ้างอิง
-------

* Karl Menger, *General Spaces and Cartesian Spaces*, (1926) Communications to the Amsterdam Academy of Sciences. English translation reprinted in *Classics on Fractals*, Gerald A.Edgar, editor, Addison-Wesley (1993) ISBN 0-201-58701-7
* Karl Menger, *Dimensionstheorie*, (1928) B.G Teubner Publishers, Leipzig.

ดูเพิ่ม
-------

* รูปสามเหลี่ยมเซียร์พินสกี (Sierpinski triangle)
* ทรงสี่หน้าเซียร์พินสกี (Sierpinski tetrahedron)

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ฟองน้ำเมงเงอร์**

* An interactive Menger sponge
* Fractal polyhedra เก็บถาวร 2008-05-15 ที่ เวย์แบ็กแมชชีน (VRML) and interactive Java models เก็บถาวร 2005-12-17 ที่ เวย์แบ็กแมชชีน
* Puzzle Hunt — Video explaining Zeno's paradoxes using Menger-Sierpinski sponge
* Menger Sponge Animations เก็บถาวร 2021-02-27 ที่ เวย์แบ็กแมชชีน — Menger Sponge Animations up to Level 9, discussion of optimization for 3d
**สวนสัตว์สงขลา** เป็นสวนสัตว์แห่งแรกของภาคใต้ มีพื้นที่ 878 ไร่ จัดตั้งขึ้นเพื่ออนุรักษ์ ขยายพันธุ์ รวบรวมสัตว์ป่าของไทย และเพื่อเป็นสถานที่ท่องเที่ยวพักผ่อนหย่อนใจของประชาชน ตั้งอยู่ที่ตำบลเขารูปช้าง อำเภอเมืองสงขลา จังหวัดสงขลา สวนสัตว์สงขลาเป็นสวนสัตว์ภายใต้พระบรมราชูปถัมภ์ สิ่งที่น่าสนใจ เช่น สวนน้ำ รีสอร์ท สัตว์ป่าที่จัดแสดงเช่น กวาง เสือโคร่ง หมี ยีราฟ เสือขาว ม้าลาย ช้าง ลิง ลิงอุรังอุตัง

ประวัติ
-------

สวนสัตว์สงขลา เป็นรัฐวิสาหกิจ สังกัดกระทรวงทรัพยากรธรรมชาติและสิ่งแวดล้อม ซึ่งเป็นสวนสัตว์แหล่งที่ 5 ภายใต้การกำกับดูแลขององค์การสวนสัตว์ในพระบรมราชูปถัมภ์ และเป็นสวนสัตว์แห่งแรกของภาคใต้โดยจัดขึ้นเมื่อวันที่ 23 พ.ค. 2532 ในพื้นที่ 878 ไร่ ตั้งอยู่บริเวณเขารูปช้าง อำเภอเมืองสงขลา จังหวัดสงขลา ทำพิธีเปิดอย่างเป็นทางการ ในนวันที่ 3 ตุลาคม 2541 สวนสัตว์สงขลาเป็นสถานที่จัดแสดงสัตว์ป่าชนิดต่างๆเข้าแสดงให้ประชาชนสงขลาและจังหวัดใกล้เคียงได้ชม เช่น สมเสร็จ กระจง อูฐ ลามา ยีราฟ หมี เสือ ลิง ชะนี กวาง ละมั่ง เก้ง นกสวยงาม เช่น นกแก้ว นกมาร์คอว์ นกคราสโซวารี นกฟลามิงโก และสัตว์อื่นๆอีกมากมาย

วัตถุประสงค์
------------

มีวัตถุประสงค์เพื่ออนุรักษ์และขยายพันธุ์สัตว์ป่าของไทยคืนสู่ธรรมชาติ พื้นที่เป็นภูเขาเล็ก ๆ หลายลูก มีถนนลาดยางโดยรอบและแยกชนิดสัตว์ไว้เป็นหมวดหมู่ มีสัตว์มากมายหลายชนิด ทั้งที่มีถิ่นกำเนิดในประเทศและต่างประเทศ

แหล่งข้อมูลอื่น
---------------

* เว็บไซต์สวนสัตว์สงขลา เก็บถาวร 2012-07-01 ที่ เวย์แบ็กแมชชีน
* เว็บไซต์กระทรวงการท่องเที่ยวและกีฬาของประเทศไทย
* เว็บไซต์จังหวัดสงขลา
* เว็บไซต์การท่องเที่ยวแห่งประเทศไทย

| * ด
* ค
* ก
สวนสัตว์ในกำกับขององค์การสวนสัตว์แห่งประเทศไทย ในพระบรมราชูปถัมภ์ |
| --- |
| สวนสัตว์ในปัจจุบัน | 
* สวนสัตว์เปิดเขาเขียว
* สวนสัตว์เชียงใหม่
* สวนสัตว์นครราชสีมา
* สวนสัตว์สงขลา
* สวนสัตว์อุบลราชธานี
* สวนสัตว์สุรินทร์
* สวนสัตว์นครสวรรค์
* สวนสัตว์ราชบุรี
* สวนสัตว์สุโขทัย
* สวนสัตว์ชุมพร
* สวนสัตว์ขอนแก่น

 |  |
| สวนสัตว์ในอนาคต | 
* สวนสัตว์ปทุมธานี

 |
| สวนสัตว์ในอดีต | 
* สวนสัตว์ดุสิต

 |
| 
* หมวดหมู่ หมวดหมู่:สวนสัตว์ในประเทศไทย

 |
**โลโกโมโก** (อังกฤษ: loco moco) เป็นอาหารฮาวายร่วมสมัย โลโกโมโกแบบดั้งเดิมประกอบไปด้วยข้าวสวย โปะด้วยสเต๊กฮัมบวร์ค ไข่ดาว แล้วราดด้วยเกรวีสีน้ำตาล ปัจจุบันมีการปรับเปลี่ยนวัตถุดิบไปหลายรูปแบบตามความชอบ

ประวัติ
-------

โลโกโมโกเกิดขึ้นครั้งแรกที่ภัตตาคารลิงคอล์นกริลล์ (*Lincoln Grill*) เมืองฮีโล รัฐฮาวาย สหรัฐ มีริชาร์ด อิโนอูเอะ เป็นเจ้าของร้าน และแนนซี เป็นภรรยา ใน พ.ศ. 2492 มีกลุ่มวัยรุ่นจากสโมสรกีฬาลิงคอล์นเร็กเกอส์ (*Lincoln Wreckers Sports club*) ขอร้องให้เจ้าของร้านทำอาหารใหม่ที่ไม่ใช่แซนด์วิช แต่มีราคาถูกและใช้เวลาทำไม่นาน พวกเขาบอกให้แนนซีเทข้าวลงชาม โปะด้วยแผ่นเนื้อสเต๊กฮัมบวร์ค ราดด้วยเกรวีสีน้ำตาล แล้วโปะไข่ดาวลงอีกชั้น วัยรุ่นได้ตั้งชื่ออาหารชนิดนี้ว่า "โลโกโมโก" โดยตั้งจากเพื่อนที่มีชื่อว่า จอร์จ อากิโมโตะ มีชื่อเล่นว่า เครซี เพราะมีนิสัยบ้า ๆ บอ ๆ จอร์จ ทากาฮาชิ ซึ่งเป็นเพื่อนอีกคนหนึ่งซึ่งกำลังศึกษาภาษาสเปนที่โรงเรียนมัธยมศึกษาฮีโล แนะนำใช้ชื่อว่า *โลโก* (สเปน: *loco*) ซึ่งแปลว่า "บ้า" ผูกกับคำว่า "โมโก" (*moco*) โดยพวกเขาให้เหตุผลว่า "คล้องกับคำว่าโลโกและฟังดูเพราะดี"

เชิงอรรถ
--------

1. ↑  ในภาษาสเปน คำว่า *moco* แปลว่า "น้ำมูก" หรือ "ขี้มูก"

ระเบียงภาพ
----------

* โลโกโมโกที่ในซอสมะเขือเทศแบบเผ็ดแทนเกรวีโลโกโมโกที่ในซอสมะเขือเทศแบบเผ็ดแทนเกรวี
* โลโกโมโกโลโกโมโก
* โลโกโมโกในเมืองแซนดีเอโก รัฐแคลิฟอร์เนียโลโกโมโกในเมืองแซนดีเอโก รัฐแคลิฟอร์เนีย
* โลโกโมโกเนื้อปลาโลโกโมโกเนื้อปลา

อ้างอิง
-------

1. ↑  Laudan, Rachel (1996), *The Food of Paradise: Exploring Hawaii's Culinary Heritage*, University of Hawaii Press, p. 20, ISBN 0824817788
2. ↑  "The Loco Moco - Cafe 100, Hilo Hawaii". Cafe100.com. คลังข้อมูลเก่าเก็บจากแหล่งเดิมเมื่อ 2013-07-17. สืบค้นเมื่อ 2013-03-26.
3. ↑  "Loco Moco Recipe, Loco Moco History, History and Recipe of Hawaiian Loco Moco, Hawaii's Feel Good Food, Hamburger Recipes". Whatscookingamerica.net. สืบค้นเมื่อ 2013-03-26.
4. ↑  "SpanishDict.com translation for 'moco'".
ภาพถ่ายของจอห์น บาซิโลน ในตอนที่ได้รับเหรียญมีเดล ออฟ ฮอนเนอร์ 
**จอห์น บาซิโลน** (4 พฤศจิกายน ค.ศ. 1916 – 19 กุมภาพันธ์ ค.ศ. 1945) เป็นเจ้าหน้าที่นายทหารในตำแหน่งยศกันเนอร์รี่ ซาร์เจนท์ (ตำแหน่งยศเทียบเท่ากับจ่าสิบโท) ของเหล่านาวิกโยธินสหรัฐ ที่ได้รับเหรียญมีเดล ออฟ ฮอนเนอร์ สำหรับวีรกรรมอันยอดเยี่ยมและนอกเหนือจากการปฏิบัติหน้าที่ในช่วงยุทธการทุ่งเฮนเดอร์สันในการทัพกัวดัลคะแนล และได้รับเหรียญเนวี ครอสส์ ในภายหลังจากที่เขาเสียชีวิตสำหรับวีรกรรมที่พิเศษในช่วงยุทธการที่อิโวะจิมะ เขาเป็นทหารนาวิกโยธินที่ถูกเกณฑ์มาเพียงคนเดียวที่ได้รับเหรียญอิสริยาภรณ์ทั้งสองเหรียญนี้ในสงครามโลกครั้งที่สอง

เขาได้เข้าเกณฑ์ทหารในเหล่านาวิกโยธินสหรัฐ เมื่อวันที่ 3 มิถุนายน ค.ศ. 1940 ภายหลังจากปฏิบัติหน้าที่เป็นเวลาสามเดือนในกองทัพบกสหรัฐด้วยการปฏิบัติหน้าที่ในฟิลิปปินส์

เขาได้ถูกส่งไปยังอ่าวกวนตานา ประเทศคิวบา และในเดือนสิงหาคม ค.ศ. 1942 เขาได้มีส่วนร่วมในการบุกครองกัวดัลคะแนล ในเดือนตุลาคม เขาและนาวิกโยธินสองคนได้ใช้ปืนกลเพื่อหยุดยั้งการโจมตีของกองกำลังทหารญี่ปุ่นที่มีจำนวนมากมาย

ในเดือนกุมภาพันธ์ ค.ศ. 1945 เขาได้เสียชีวิตในปฏิบัติหน้าที่ในช่วงวันแรกของการบุกครองอิโวะจิมะ ภายหลังจากที่เขาได้ทำลายป้อมบังเกอร์ฝ่ายข้าศึกเพียงลำพังและนำรถถังนาวิกโยธินที่ติดกับระเบิดและถูกปืนใหญ่ข้าศึกระดมยิงใส่ไปยังพื้นที่ปลอดภัย

เขาได้รับเกียรติยศมากมาย รวมทั้งได้มีการใช้ชื่อของเขาสำหรับถนน สถานที่ทางทหาร และเรือพิฆาตสองลำของกองทัพเรือสหรัฐ
สำหรับวงศ์ปลาซัคเกอร์ ดูที่ ปลาซัคเกอร์ธรรมดา
**ปลากดเกราะ** (อังกฤษ: Atipa, Brown hoplo) เป็นปลาน้ำจืดชนิดหนึ่ง ในอันดับปลาหนัง มีชื่อวิทยาศาสตร์ว่า *Hoplosternum littorale* ในวงศ์ปลาแพะ (Callichthyidae)

มีลำตัวป้อม ค่อนข้างแบนข้าง ส่วนหัวกลมมน มีหนวดสองคู่ ลำตัวปกคลุมด้วยแผ่นกระดูกสองแถวเรียงสานกัน ลำตัวด้านบนสีเทาอมเขียว ด้านหลังสีเทาอมสีเหลืองทอง ครีบทั้งหมดเป็นสีเทาดำ ครีบอกสีเหลืองทองโดยส่วนเงี่ยงจะมีสีเหลืองเข้มกว่าก้านครีบ 

มีความยาวสูงสุดราว 24 เซนติเมตร เป็นปลาที่พบกระจายพันธุ์อย่างกว้างขวางมากในทวีปอเมริกาใต้ โดยสามารถพบได้ในลุ่มแม่น้ำในกรุงบัวโนสไอเรส ประเทศอาร์เจนตินา ภาคเหนือของเวเนซุเอลา ตลอดจนพบเป็นชนิดพันธุ์ต่างถิ่นในรัฐฟลอริดา ของสหรัฐอเมริกาอีกด้วย 

เป็นปลาที่หากินบริเวณพื้นน้ำ อาหารได้แก่ หนอนแดงและซากอินทรีย์สาร แต่จะเปลี่ยนไปกินแมลงและสัตว์มีกระดองขนาดเล็กในช่วงฤดูแล้ง ปลาจะเริ่มผสมพันธุ์ในช่วงต้นฤดูฝน โดยจะสร้างหวอดคล้ายกับปลากัด ซึ่งทั้งเพศผู้และเพศเมียจะร่วมกันสร้างขึ้นมา ด้วยการเสียดสีร่างกายของกันและกัน หลังจากวางไข่แล้ว ปลาเพศผู้จะทำหน้าที่ดูแลปกป้องไข่ จนกระทั่งฟักออกเป็นตัวแล้วประมาณสองวันถัดมา จึงปล่อยให้หากินตามลำพัง

เป็นปลาที่มักพบในแหล่งน้ำที่มีอุณหภูมิประมาณ 18-26 องศาเซลเซียส และค่าความเป็นกรด-ด่างประมาณ 5.9-7.2 (pH) ที่เป็นพื้นที่ชุ่มน้ำและบึง ที่เป็นแหล่งน้ำนิ่งซึ่งมีปริมาณออกซิเจนละลายอยู่ค่อนข้างต่ำ หรือในป่าที่มีน้ำท่วมเกือบทั้งปี

ปลากดเกราะ ถือเป็นปลาเศรษฐกิจที่สำคัญชนิดหนึ่งในทวีปอเมริกาใต้ นิยมบริโภคกันทั่วไป ในตรินิแดดและเฟรนช์เกียนา มีการเพาะเลี้ยงกันด้วย อีกทั้งยังนิยมเลี้ยงเป็นปลาสวยงาม โดยมีชื่อเรียกในภาษาถิ่นว่า **Camboatám** และ **Tamboatá**

อ้างอิง
-------

1. ↑  หน้า 61 คอลัมน์ บุก Rio Amazonras ตลุยตลาดปลา เมืองมาเนาส์ ประเทศบราซิล โดย ผศ.สมหมาย เจนกิจการ, RoF นิตยสาร Aquarium Biz ฉบับที่ 12 ปีที่ 1 ประจำเดือนมิถุนายน 2011

วิกิมีเดียคอมมอนส์มีสื่อที่เกี่ยวข้องกับ ***Hoplosternum littorale***

แหล่งข้อมูลอื่น
---------------

* รูปและข้อมูลปลากดเกราะ
**วัดตะบะญุ** (พม่า: သဗ္ဗညု ဘုရား, [θaʔ bjɪ̀ɰ̃ ɲ̥ṵ pʰəjá]; บาลี: สพฺพญฺญู หรือ "ผู้รู้แจ้ง") เป็นวัดพุทธตั้งอยู่ในพุกาม ประเทศพม่า วัดนี้ได้รับการยอมรับให้เป็นอนุสรณ์สถานในเขตโบราณคดีพุกาม ซึ่งเป็นแหล่งมรดกโลกขององค์การยูเนสโก สร้างเสร็จเมื่อปี ค.ศ. 1150–51 ในรัชสมัยพระเจ้าอลองสิธู วัดแห่งนี้สะท้อนให้เห็นถึงความคิดสร้างสรรค์ทางสถาปัตยกรรม และศิลปะเชิงนวัตกรรมของยุคพุกาม และการแสดงออกถึงความมั่นใจจิตวิญญาณความเป็นชาติพม่า

วัดแห่งนี้ถือเป็นวิหารสองชั้นแห่งแรกในศิลปะพุกาม โดยปรากฏกการซ้อนกันของเรือนธาตุชั้นล่างกับชั้นบน ชั้นล่างเป็นแกนกลางขนาดใหญ่รับน้ำหนักวัดในผังแบบครรถคฤหะ-มณฑปด้านบน วัดสองชั้นนี้ได้รับความนิยมในศิลปะพุกามตอนปลาย โดยวัดสำคัญที่ใช้วัดตะบะญุเป็นต้นแบบได้แก่ วัดซูลามนีและวัดที่โลมี่นโล วัดมีความสูงสุด 66 เมตร (217 ฟุต) วัดตะบะญุได้ชื่อว่าเป็นวัดที่สูงที่สุดในพุกาม ควบคู่ไปกับเจดีย์ที่สูงที่สุดในพุกาม เจดีย์ชเวซันดอ ที่สูง 100 เมตร (328 ฟุต)

วัดได้รับความเสียหายอย่างหนักจากแผ่นดินไหวในปี ค.ศ. 1975 และ ค.ศ. 2016 อยู่ระหว่างการบูรณะโดยได้รับความช่วยเหลือด้านเทคนิคและการเงินจากจีน งานบูรณะคาดว่าจะคงอยู่จนถึงประมาณปี ค.ศ. 2028

อ้างอิง
-------

1. 1 2  Maha Yazawin Vol. 1 2006: 199
2. 1 2  Ishizawa, Kono 1989: 183
3. ↑  Myo Nyunt Aung 2017: 32
4. 1 2  "China assists Myanmar city with temple restoration". The People's Daily. 2019-09-10.
5. 1 2  Fiala 2002
6. ↑  เจดีย์สัพพัญญู ศิลปกรรมในเอเชียตะวันออกเฉียงใต้ ศูนย์มานุษยวิทยาสิรินธร
7. ↑  "Bagan". Union of Myanmar Travel Association. สืบค้นเมื่อ 2020-05-16.
8. ↑  "Shwesandaw Pagoda – A "GUARDIAN" OF ANCIENT BAGAN". 2019-06-13. สืบค้นเมื่อ 2020-04-18.

* วิกิมีเดียคอมมอนส์มีสื่อเกี่ยวกับ วัดตะบะญุ
**ดอริส "ดอรี่" มิลเลอร์** (12 ตุลาคม ค.ศ. 1919 – 24 พฤศจิกายน ค.ศ. 1943) เป็นทหารกะลาสีเรือชาวอเมริกันในฝ่ายบริกร(Messman)ระดับสามในกองทัพเรือสหรัฐ ในช่วงการโจมตีเพิร์ลฮาร์เบอร์ เมื่อวันที่ 7 ธันวาคม ค.ศ. 1941 มิลเลอร์ได้ใช้ปืนต่อต้านอากาศยานในการต่อสู้กับเครื่องบินรบฝ่ายญี่ปุ่น(แม้ว่าจะไม่ได้รับการฝึกซ้อมอย่างเป็นทางการในการใช้งาน) และได้รับบาดเจ็บ จากการกระทำของเขา ทำให้เขาได้รับการยอมรับจากกองทัพเรือและได้รับเหรียญกางเขนกองทัพเรือ(Navy Cross)

เขาเป็นชาวอเมริกันเชื้อสายแอฟริกันคนแรกที่ได้รับเหรียญกางเขนกองทัพเรือ เป็นเหรียญกล้าหาญขั้นสูงระดับที่สามที่ถูกมอบโดยกองทัพเรือสหรัฐ รองลงมาจากเหรียญกล้าหาญชั้นสูงสุด(Medal of Honor) และเหรียญปฏิบัติหน้าที่อันยอดเยี่ยมในกองทัพเรือ(Navy Distinguished Service Medal) ซึ่งเหรียญกางเขนกองทัพเรือในปัจจุบันนั้นมีความสำคัญกว่าเหรียญปฏิบัติหน้าที่อันยอดเยี่ยมในกองทัพเรือ การกระทำของมิลเลอร์ได้ถูกเผยแพร่ขนานใหญ้ในหนังสือพิมพ์ Black Press ทำให้เขากลายเป็นสัญลักษณ์ของสงครามสำหรับชาวอเมริกันผิวดำ เกือบสองปีหลังเพิร์ลฮาร์เบอร์ เขาได้เสียชีวิตในการปฏิบัติหน้าที่ เมื่อเรือบรรทุกเครื่องบิน ยูเอสเอส ลิซคัม เบย์ที่เขาประจำการอยู่ได้ถูกจมลงโดยเรือดำน้ำญี่ปุ่นในช่วงการรบที่เกาะมาคิน

อ้างอิง
-------

1. ↑  "Transcript of Service". *Naval History and Heritage Command*. สืบค้นเมื่อ 2018-01-15.
2. ↑  "Miller, Doris". *Naval History and Heritage Command*. June 6, 2017. สืบค้นเมื่อ February 8, 2018.
3. ↑  Chester, Robert K. (March 2013). "'Negroes' Number One Hero': Doris Miller, Pearl Harbor, and Retroactive Multiculturalism in World War II". *American Quarterly* (65): 31–61.
"**เดอะเบิร์ธเดย์~ที อาโม~**" (ญี่ปุ่น: ザ・バースデイ ティ・アーモ; โรมาจิ: *Za Basudei Ti Amo*; ทับศัพท์: The Birthday~Ti Amo~) เป็นซิงเกิลที่ 28 ของเอ็กซ์ไซล์ ออกจำหน่ายวันที่ 24 กันยายน พ.ศ. 2551 โดยเป็นซิงเกิลฉลองครบ 7 ปีก่อตั้งวงเอกซ์ไซล์ โดยมีเพลง "Ti Amo" เป็นเพลงหลัก เปิดตัวโดยขึ้นชาร์ตออริกอนในอันดับที่ 1 ด้วยยอดขาย 171,435 แผ่นในสัปดาห์แรก เก็บถาวร 2008-10-04 ที่ เวย์แบ็กแมชชีน

ส่วนเพลง "ซูเปอร์ชายน์" ได้ร้องร่วมกับ VERBAL จากวง m-flo เพลง "24karats" ได้ J Soul Brothers มาร้องแทนในส่วนของ Sowelu และเพลง "ยัวร์อายส์ออนลี~曖昧なぼくの輪郭~" ได้มีการเปลี่ยนทำนองใหม่และ TAKAHIRO ร้องแทนในส่วนของ SHUN ที่ลาออกจากวงไป

มิวสิกวิดีโอเพลง "ทีอาโม" ได้แบ่งเป็น 2 ตอน โดยในตอนที่ 1 บรรจุอยู่ในดีวีดี และตอนที่ 2 จะอยู่ในอัลบั้ม *เอกซ์ไซล์บัลลาดเบสต์*

ซิงเกิล "เดอะเบิร์ธเดย์~ทีอาโม~" ได้รับรางวัลพลาตินัมจาก RIAJ เป็นเวลา 1 ปี กับอีก 9 เดือนครั้งสุดท้ายในซิงเกิล "Lovers Again"

รายชื่อเพลง
-----------

1. Ti Amo
2. SUPER SHINE feat. VERBAL (m-flo)
3. 24karats feat. J Soul Brothers and DOBERMAN INC
4. Your eyes only~曖昧なぼくの輪郭~
5. Ti Amo (Instrumental)
6. SUPER SHINE feat. VERBAL（m-flo） (Instrumental)
7. 24karats feat. J Soul Brothers and DOBERMAN INC (Instrumental)
8. Your eyes only~曖昧なぼくの輪郭~ (Instrumental)

มิวสิกวิดีโอ
------------

1. Ti Amo Chapter 1. (Video Clip)
2. Your eyes only~曖昧なぼくの輪郭~ (Video Clip)

การแสดงสด
---------

* 2 ตุลาคม พ.ศ. 2551 - Music Japan - Ti Amo

ชาร์ต
-----

ชาร์ตออริกอน (ในญี่ปุ่น)

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 24 กันยายน 2008 | ชาร์ตซิงเกิลออริกอนรายวัน | #**1** | 7,949 |  |  |
| 24 กันยายน 2008 | ชาร์ตซิงเกิลออริกอนรายสัปดาห์ | #**1** | 171,435 | 298,595 | 10 สัปดาห์ |
| 24 กันยายน 2008 | ชาร์ตซิงเกิลออริกอนรายเดือน | #**1** | 262,877 | 303,936 |  |
| 24 กันยายน 2008 | ชาร์ตซิงเกิลออริกอนรายปี | #17 | 303,936 | 303,936 |  |

อ้างอิง
-------

1. ↑  RAIJ
อุบัติเหตุแผงกั้นผู้ชมที่ขอบสนามกีฬาถล่ม
"อุบัติเหตุ" เปลี่ยนทางมาที่นี่ สำหรับละครโทรทัศน์ ดูที่ อุบัติเหตุ (นวนิยาย)
**อุบัติเหตุ** หมายถึง เหตุการณ์ที่เกิดขึ้นอย่างไม่คาดหวังและไม่ตั้งใจในเวลาและสถานที่แห่งหนึ่ง เกิดขึ้นโดยไม่มีสิ่งบอกเหตุล่วงหน้าแต่มีสาเหตุและส่งผลกระทบที่สามารถชี้วัดได้ อุบัติเหตุเป็นผลเชิงลบของความเป็นไปได้อย่างหนึ่ง ซึ่งควรจะหลีกเลี่ยงหรือป้องกันไว้แต่แรก โดยพิจารณาจากปัจจัยสาเหตุต่างๆ อันที่จะนำไปสู่การเกิดอุบัติเหตุ

ในเรื่องของกำหนดการและการวางแผน อุบัติเหตุอาจหมายถึงเหตุการณ์หรือผลของเหตุการณ์ที่เกิดขึ้นโดยไม่ได้มีการวางแผนรองรับมาก่อน หรือวางแผนไม่ครอบคลุม ซึ่งจะส่งผลต่อระบบและกำหนดการโดยรวมเมื่ออุบัติเหตุเกิดขึ้น

ในอีกความหมายหนึ่ง อุบัติเหตุอาจหมายถึงเหตุการณ์ทางกายภาพที่เมื่อเกิดขึ้นแล้วทำให้เกิดการบาดเจ็บหรือเสียชีวิตของมนุษย์อาทิ รถชน ตกตึก มีดบาด ไฟลวก ไฟช็อต โดนพิษ ฯลฯ หรือหมายถึงเหตุการณ์ที่ไม่ใช่ทางกายภาพเช่น การลืมของ การลืมนัดหมาย ความเผอเรอ หรือการเปิดเผยความลับ เป็นต้นซึ่งทั้งหมดก็ไม่ได้ตั้งใจให้เกิดเหตุการณ์แบบนี้ ดังนั้นเราต้องมีสติเสมอเพื่อป้องกันอันตรายที่จะเกิดขึ้น

### อุบัติเหตุในประเทศไทย

ประเทศไทยเป็นพื้นที่ที่มีอุบัติเหตุมากที่สุดในโลกแห่งหนึ่ง องค์การอนามัยโลก (WHO) รายงานว่าไทยมีอัตราการเสียชีวิตบนท้องถนนสูงสุดในอาเซียน และติดอันดับ TOP ของโลกในบางครั้งอีกด้วย มูลนิธิเมาไม่ขับระบุว่ามีเหตุเนื่องมาจาก (1) การคอรัปชั่นบนท้องถนน (2) ระบบอุปถัมภ์ที่นายสามารถคุยกับนายได้ (3) ระบบสังคมอลุ่มอล่วย

ดูเพิ่ม
-------

* ความปลอดภัย
* การวิเคราะห์อุบัติเหตุ
* อุบัติเหตุทางรถยนต์


1. ↑  "ไทย "แชมป์โลก" ตายอุบัติเหตุมอเตอร์ไซค์-ภาพรวมขยับอันดับ 9". *Thai PBS*.
2. ↑  "ถนนเมืองไทยติดอันดับ เลวร้ายสุดในโลก...!". *www.thairath.co.th*. 2021-10-23.
3. ↑  ISRANEWS. "ไทยแชมป์โลก'ตายบนถนน' ปีใหม่นี้เตรียมรับมือซ้ำซาก". *มูลนิธิเพื่อผู้บริโภค*.
**วงศ์ช้าง** เป็นวงศ์ตามการอนุกรมวิธาน ได้แก่สัตว์จำพวกช้าง คือ ช้างและแมมมอธ ใช้ชื่อวงศ์ว่า Elephantidae 

เป็นสัตว์บกเลี้ยงลูกด้วยน้ำนมขนาดใหญ่ที่มีงวงและงา สกุลและชนิดส่วนใหญ่ในวงศ์นี้ได้สูญพันธุ์ไปแล้ว เหลือเพียงสองสกุลเท่านั้นที่ยังมีชีวิตอยู่ ได้แก่ *Loxodonta* (ช้างแอฟริกา) และ *Elephas* (ช้างเอเชีย) เท่านั้น และเหลือเพียง 3 ชนิดเท่านั้น

วงศ์ดังกล่าวได้รับการตั้งชื่อโดยจอห์น เอ็ดเวิร์ด เกรย์ นักสัตววิทยาชาวอังกฤษ ในปี ค.ศ. 1821 และในภายหลังถูกจัดเข้าสู่การจำแนกชั้นทางวิทยาศาสตร์ในอันดับ Proboscidea หรือ อันดับช้าง วงศ์ช้างได้ถูกทบทวนโดยนักอนุกรมวิธานหลายคนว่าจะนับรวมสกุลบรรพบุรุษของสัตว์มีงวงอื่นที่สูญพันธุ์ไปแล้วหรือไม่ แต่ปัจจุบันวงศ์นี้ถือเป็นวงศ์เดียวเท่านั้นของอันดับช้างที่ยังคงดำรงเผ่าพันธุ์อยู่

วงศ์ช้าง ได้ถือกำเนิดขึ้นมาในกลางสมัยไมโอซีน (16 ล้านปีมาแล้ว) เมื่อ *Primelephas* บรรพบุรุษของแมมมอธ ได้ปรากฏขึ้นประมาณ 3 ล้านปีที่ผ่านมาในทวีปแอฟริกา ต่อมา 120,000 ปีที่ผ่านมาก็เริ่มที่จะอพยพไปยุโรปเหนือและปรับให้เข้ากับสภาพภูมิอากาศที่หนาวเย็น ต่อมา เมื่อสกุล *Loxodonta* ได้แยกสายวิวัฒนาการขึ้นมาจากสกุล *Elephas* แมมมอธได้วิวัฒนาการแยกตัวออกจากสกุล *Elephas* เช่นเดียวกัน และได้แผ่กระจายไปยังเอเชียและส่วนของยุโรปอื่น ๆ 

ปัจจุบัน ช้างในวงศ์นี้ได้ถูกแบ่งออกเป็นทั้งหมด 3 ชนิด ด้วยผลจากการวิเคราะห์จากดีเอ็นเอ (จากเดิมมีแค่ 2 เท่านั้น)

การจำแนก
--------

* *Primelephas* - บรรพบุรุษของช้าง †
* *Mammuthus* - แมมมอธ มีทั้งหมด 9 ชนิด †
* *Loxodonta africana* - ช้างพุ่มไม้แอฟริกา
* *Loxodonta cyclotis* - ช้างป่าแอฟริกา
* *Elephas maximus* - ช้างเอเชีย

อ้างอิง
-------

1. ↑  Elephants

วิกิมีเดียคอมมอนส์มีสื่อที่เกี่ยวข้องกับ **วงศ์ช้าง**

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Elephantidae***
**วัดแม่ลาน้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน้อย อำเภอแม่ลาน้อย จังหวัดแม่ฮ่องสอน ที่ดินตั้งวัดมีเนื้อที่ 3 ไร่ 1 งาน 61 ตารางวา ปัจจุบันมีพระครูญาณสัมปยุตเป็นเจ้าอาวาส

วัดแม่ลาน้อยสร้างเมื่อ พ.ศ. 2455 โดยชาวบ้านช่วยกันแผ้วถางวัดขึ้น ชาวบ้านเรียกว่า **วัดเหนือ** ได้รับพระราชทานวิสุงคามสีมาเมื่อวันที่ 10 มิถุนายน พ.ศ. 2515 เขตวิสุงคามสีมากว้าง 40 เมตร ยาว 80 เมตร ด้านการศึกษาทางวัดได้เปิดโรงเรียนพระปริยัติธรรม แผนกธรรม เมื่อ พ.ศ. 2497 ภายในวัดเป็นที่ตั้งของพิพิธภัณฑ์อำเภอแม่ลาน้อย ก่อตั้งเมื่อ พ.ศ. 2550 โดยการสนับสนุนขององค์การบริหารส่วนจังหวัดแม่ฮ่องสอน อาคารพิพิธภัณฑ์เป็นอาคาร 2 ชั้น ทรงไทยใหญ่ประยุกต์ จัดแสดงโบราณวัตถุศิลปวัตถุต่าง ๆ เครื่องแต่งกาย และเครื่องมือเครื่องใช้

ปูชนียวัตถุมีพระธาตุสร้างโดย พระกุนนะ วุฑโท ประมาณ พ.ศ. 2503 โดยนายกั่นตะหม่า เป็นนายช่างและมีนายจาย ชัยประสิทธิเป็นลูกมือในการก่อสร้าง และมีพระพุทธรูปทองสัมฤทธิ์ปางมารวิชัย ศิลปะล้านนา กรมศิลปากรได้ขึ้นทะเบียนไว้แล้ว

อ้างอิง
-------

1. ↑  "วัดแม่ลาน้อย". พระสังฆาธิการ.
2. ↑  "วัดแม่ลาน้อย". สำนักงานพระพุทธศาสนาแห่งชาติ.
3. ↑  "พิพิธภัณฑ์อำเภอแม่ลาน้อย". ศูนย์ข้อมูลกลางทางวัฒนธรรม.
4. ↑  "พระธาตุวัดเหนือ ( วัดแม่ลาน้อย )". ศูนย์ข้อมูลกลางทางวัฒนธรรม.
5. ↑  อรรจนีลดา วุฒิจันทร์, อ่อนเดือน เทียนทอง. *ประวัติวัดทั่วราชอาณาจักร เล่ม 9* (1 ed.). กองพุทธศาสนสถาน กรมการศาสนา กระทรวงศึกษาธิการ. p. 1021.
**มหาวิทยาลัยบราวน์** (Brown University) เป็นหนึ่งในกลุ่มมหาวิทยาลัยไอวีลีก ตั้งอยู่ที่เมืองโพรวิเดนซ์ รัฐโรดไอแลนด์ ประเทศสหรัฐอเมริกา ก่อตั้งเมื่อ พ.ศ. 2307 ในชื่อ "วิทยาลัยโรดไอแลนด์" นับเป็นมหาวิทยาลัยเก่าแก่ลำดับที่ 3 ของ นิวอิงแลนด์, ลำดับที่ 7 ของสหรัฐฯ เป็นมหาวิทยาลัยแรกที่รับนักศึกษาโดยไม่จำกัดเชื้อชาติศาสนา และเป็นมหาวิทยาลัยแรกในกลุ่มไอวีลีกที่สอนสาขาวิศวกรรมศาสตร์ (พ.ศ. 2390)

การก่อตั้ง
----------

เมื่อปี พ.ศ. 2306 สมาคมแบบทิสเชิร์ตแห่งเมืองฟิลาเดลเฟียได้ส่งหมอสอนศาสนาแบบทิสชื่อจอน แมนนิงไปยังโรดไอแลนด์เพื่อจัดตั้งวิทยาลัย ซึ่งเป็นขณะเดียวกันกับกลุ่มชาวโรดไอแลนด์ที่เข้าชื่อกันมากกว่า 60 คน รวมทั้งจอห์นและนิโคลาส แห่งครอบครัว "บราวน์" โดยมีข้อเขียนของวัตถุประสงค์ที่แปลความหมายได้ว่าไม่ต้องการให้เน้นการสอนด้านธุรกิจและกฎหมาย ทำให้มหาวิทยาลัยบราวน์ในปัจจุบันไม่มีการสอนในสองสาขานี้ (เช่นเดียวกับมหาวิทยาลัยพรินซ์ตัน) จอน แมนนิงได้รับการแต่งตั้งเป็นอธิการบดีคนแรกเมื่อ พ.ศ. 2308

มหาวิทยาลัยบราวน์เริ่มรับนักศึกษาหญิง โดยการตั้งวิทยาลัยระดับปริญญาตรีสำหรับสตรีคือ "วิทยาลัยเพมโบรค" (Pembroke Collage) เมื่อ พ.ศ. 2434 และในปี พ.ศ. 2514 วิทยาลัยระดับปริญญาตรีได้รวมตัวเป็นสหศึกษา (ชาย-หญิงเรียนรวมกัน)

ด้านวิชาการและชื่อเสียง
-----------------------

"หมีสีน้ำตาล" ตราของมหาวิทยาลัยบราวน์
การรับนักศึกษาเข้าเรียนของมหาวิทยาลัยบราวน์จัดว่ายากมาก เนื่องจากมีการแข่งขันสูงโดยมีอัตราการรับเข้าเพียงร้อยละ 8.5 โดยจะเห็นได้จากการมีผู้สมัครจากในประเทศ 50 รัฐและต่างประเทศ 65 ประเทศ อย่างไรก็ดี มหาวิทยาลัยบราวน์จัดว่าเป็นมหาวิทยาลัยที่โอนที่เรียนระหว่างกลุ่มไอวีได้ง่ายและสะดวก มีนักศึกษาประมาณหนึ่งใน 5 คนที่เป็นนักศึกษาที่รับโดยการโอนจากมหาวิทยาลัยในกลุ่ม มีการให้ทุนอุดหนุนการศึกษาประมาณปีละ 2,700 ล้านบาท (70 ล้านดอลลาร์สหรัฐ)มีนักศึกษามากว่าร้อยละ 50 เป็นผู้ได้รับทุน

มหาวิทยาลัยบราวน์ได้ปฏิรูป "หลักสูตรใหม่" ครั้งสำคัญเมื่อ พ.ศ. 2512 โดยให้ "นักศึกษาเป็นศูนย์กลางของกระบวนการเรียนการสอน" และจัดให้ชั้นปีที่ 1 เน้นหนักการเรียนวิธีคิด รวมทั้งการยกเลิกระบบการให้เกรดละเอียดลงเหลือเพียง ABC และ "ไม่มีหน่วยกิต" ซึ่งจะไม่ปรากฏในใบแสดงผลการศึกษา ได้มีการถกเถียงที่จะกลับมาใช้ระบบเกรดละเอียดแบบเดิมในปัจจุบัน แต่ยังไม่มีข้อสรุป

มหาวิทยาลัยบราวน์เปิดสอนสาขาวิชาหลักมากกว่า 100 สาขา สาขาที่เป็นที่นิยมเรียนมากได้แก่สาขาชีววิทยา ประวัติศาสตร์และความสัมพันธ์ระหว่างประเทศ สาขา "จรรยาบรรณชีวแพทย์" (Biomedical Ethics) ระดับปริญญาตรีนับเป็นสาขาวิชาที่เก่าแก่ที่สุดของประเทศ ในระดับปริญญาโท มหาวิทยาลัยบราวน์เปิดสอนในปัจจุบันมากกว่า 50 หลักสูตร นอกจากนี้ เนื่องจากความใกล้ชิดกับวิทยาลัยการออกแบบโรดไอแลนด์ (Rhode Island School of Design) นักศึกษาของทั้งสองมหาวิทยาลัยสามารถลงทะเบียนเรียนซึ่งกันและกันได้มากถึง 4 วิชา

อ้างอิง
-------

1. ↑  Brown University Admission Facts and Figures
2. ↑
3. ↑  "Faculty and Employees".
4. ↑  "Facts about Brown University". Brown University. November 2012. สืบค้นเมื่อ January 3, 2012.

แหล่งข้อมูลอื่น
---------------

* เว็บไซต์มหาวิทยาลัยบราวน์
* สมาคมนักเรียนไทยมหาวิทยาลัยบราวน์ เก็บถาวร 2007-01-04 ที่ เวย์แบ็กแมชชีน

| * ด
* ค
* ก
ไอวีลีก |
| --- |
| 
* บราวน์
	+ แบรส์
* โคลัมเบีย
	+ ไลออนส์
* คอร์เนล
	+ บิ๊กเรด
* ดาร์ตมัธ
	+ บิ๊กกรีน
* ฮาร์วาร์ด
	+ คริมซัน
* เพนน์
	+ ควอกเกอส์
* พรินซ์ตัน
	+ ไทเกอส์
* เยล
	+ บูลด็อกส์

 |
"**ธิงกิงออฟยู**" (อังกฤษ: Thinking of You) เป็นเพลงของนักร้องนักแต่งเพลงชาวอเมริกัน เคที เพร์รี จากสตูดิโออัลบั้มที่สอง *วันออฟเดอะบอยส์* (2008) เพลงออกจำหน่ายในวันที่ 12 มกราคม ค.ศ. 2009 เป็นซิงเกิลที่สามของอัลบั้ม เพลงแต่งโดยเคที เพร์รีและผลิตโดยบุตช์ วอล์กเกอร์ เป็นเพลงแนวป็อปร็อก และเพาเวอร์บัลลาดซอฟต์ร็อก ในด้านเนื้อเพลง เล่าเรื่องเดียวกับการเลิกราที่เพร์รีไม่มีทางเลือกนอกจากต้องดำเนินชีวิตต่อไป และคร่ำครวญถึงคนรักเก่าขณะที่มีความสัมพันธ์กับคนปัจจุบัน เพลงนี้เป็นหนึ่งในสามเพลงจากอัลบั้มที่เพร์รีแต่งคนเดียว

เพลงได้รับคำวิจารณ์ทั่วไปเป็นด้านบวก อย่างไรก็ตาม เป็นเพลงที่ติดชาร์ตอันดับต่ำสุดจากอัลบั้ม *วันออฟเดอะบอยส์* เพลงขึ้นถึงอันดับที่ 29 บนบิลบอร์ดฮอต 100 เป็นซิงเกิลเดียวในอัลบั้มที่ไม่สามารถขึ้น 20 อันดับแรกได้ในสหรัฐอเมริกา และขึ้นอันดับที่ 27 ในสหราชอาณาจักร เพลงมีมิวสิกวิดีโอ 2 ตัว ตัวแรกออกอากาศใน ค.ศ. 2007 และแสดงเพร์รีอยู่ในห้องสองห้อง สีขาวและสีดำ กำกับโดยเพื่อน ๆ ของเธอ ตัวที่สองออกอากาศเชิงพาณิชย์ใน ค.ศ. 2008 ฉากในเนื้อเรื่องเกิดขึ้นในยุค 1940 และแสดงเพร์รีรับบทเป็นผู้หญิงที่สูญเสียคนรักที่เป็นทหาร (แสดงโดย แมตต์ ดัลลาส) ในระหว่างสงครามโลกครั้งที่สอง เพร์รีเริ่มแสดงเพลงนี้ตั้งแต่ ค.ศ. 2006 และแสดงในทัวร์คอนเสิร์ตทุกครั้ง ได้แก่ เฮลโลเคทีทัวร์ แคลิฟอร์เนียดรีมส์ทัวร์ และเดอะพริสมาติกเวิลด์ทัวร์

แหล่งข้อมูลอื่น
---------------

* เนื้อเพลงเต็มของเพลงนี้ ที่เมโทรลิริกส์

| * ด
* ค
* ก
เพลงของเคที เพร์รี |
| --- |
| ผลงานเพลง |
| วันออฟเดอะบอยส์ | 
* "ไอคิสด์อะเกิร์ล"
* "เวกกิงอัปอินเวกัส"
* "ธิงกิงออฟยู"
* "ยัวร์โซเกย์"
* "ฮอตเอ็นโคลด์"

 |
| ทีนเอจดรีม | 
* "ทีนเอจดรีม"
* "ลาสต์ฟรายเดย์ไนต์ (ที.จี.ไอ.เอฟ.)"
* "แคลิฟอร์เนียเกิลส์"
* "ไฟร์เวิร์ก"
* "พีค็อก"
* "เซอร์เคิลเดอะเดรน"
* "เดอะวันแด้ตก็อตอะเวย์"
* "อี.ที."
* "ฮูแอมไอลิฟวิงฟอร์"
* "ฮัมมิงเบิร์ดฮาร์ตบีต"
* "น็อตไลก์เดอะมูฟวีส์"

 |
| ทีนเอจดรีม: เดอะคอมพลีตคอนเฟกชัน | 
* "พาร์ตออฟมี"
* "วายด์อะเวก"
* "เดรสซินอัป"

 |
| ปริซึม | 
* "โรร์"
* "เลเจนแดรีเลิฟเวอส์"
* "เบิร์ธเดย์"
* "วอล์กกิงออนแอร์"
* "อันคอนดิชันเนิลลี"
* "ดาร์กฮอร์ส"
* "ดิสอิสฮาววีดู"
* "ดับเบิลเรนโบว์"
* "บายเดอะเกรซออฟกอด"
* "อิตเทกส์ทู"
* "ชูสยัวร์แบตเทิลส์"

 |
| วิตนิสส์ | 
* "เชนด์ทูเดอะริทึม"
* "บอนาเพที"
* "สวิชสวิช"

 |
| ความร่วมมือ | 
* "อิฟวีเอฟเวอร์มีตอะเกน"
* "สตาร์สตรักก์"
* "ฮูยูเลิฟ"

 |
| เพลงอื่นๆ | 
* "เอเวอรีเดย์อิสอะฮอลิเดย์"
* "ไรส์"

 |
**อัลเทอเฟ็สเทอ** (เยอรมัน: *Alte Feste*; ป้อมเก่า, ป้อมเดิม) เป็นป้อมปราการและพิพิธภัณฑ์ในใจกลางเมืองวินด์ฮุก เมืองหลวงของประเทศนามิเบีย ตั้งอยู่บนถนนรอเบิร์ต มูกาเบ ข้างกันกับพิพิธภัณฑ์อนุสรณ์สถานเอกราช

สิ่งปลูกสร้างนี้ออกแบบโดยกัปตันคูร์ท ฟอน ฟรังซัว เพื่อใช้งายเป็นศูนบ์บัญชาการใหญ่ของกองกำลังชุทซ์ทรุพเพอของจักรวรรดิเยอรมนีในระหว่างการยึดครองอาณานิคมแอฟริกาตะวันตกเฉียงใต้ของเยอรมนี ศิลาฤกษ์วางในปี 1890 โดยนายพลฌุสตัฟ ทึนเชล ในช่วงปีแรกมีการปรับแบบของอาคารหลายครั้ง และแปลนสุดท้ายแล้วเสร็จในปี 1915 ป้อมปราการประกอบด้วยลานภายใน กำแพงล้อมสูง และหอคอยสี่หอ หลังสงครามโลกครั้งที่หนึ่ง เยอรมนียอมทิ้งอาณานิคมและวินด์ฮุกถูกปกครองโดยกองทัพแอฟริกาใต้ และใบ้งานเป็นกองบัญชาการของกองทัพแอฟริกาใต้ในวินด์ฮุก

ในปี 1935 ป้อมปราการแปรสภาพมาเป็นหอพักนักเรียนสำหรับโรงเรียนมัธยมวินด์ฮุกที่ตั้งอยู่ติดกัน ต่อมาได้รับการประกาศเป็นอนุสรณ์แห่งชาติในปี 1957 และได้รับการปรับปรุงครั้งใหญ่ในปี 1963

ต่อมาป้อมปราการเป็นส่วนจัดแสดงโบราณวัตถุของพิพิธภัณฑ์แห่งชาตินามิเบีย และในปี 2023 ได้ปิดเพื่อทำการปรับปรุงครั้งใหญ่ โดยตั้งเป้าจะแปรสภาพพื้นที่เป็นศูนย์ศิลปะและวัฒนธรรม

อ้างอิง
-------

1. 1 2  "About us". National Museum of Namibia. 1 December 2003. คลังข้อมูลเก่าเก็บจากแหล่งเดิมเมื่อ 27 December 2005.
2. ↑  "Die Alte Feste soll nicht sterben" [Alte Feste must not perish]. *Allgemeine Zeitung* (ภาษาเยอรมัน). reprint on 11 Sept 2012. 11 September 1962.
3. ↑  South African Union troops
4. ↑  "Windhoek High School". คลังข้อมูลเก่าเก็บจากแหล่งเดิมเมื่อ 2010-10-05. สืบค้นเมื่อ 2018-10-13.
5. ↑  Windhoek, Namibia - TravelButlers.com
6. ↑  "Owela Museum reduced to rundown homeless shelter". *The Namibian*. 15 March 2023. p. 6. คลังข้อมูลเก่าเก็บจากแหล่งเดิมเมื่อ 16 March 2023. สืบค้นเมื่อ 16 March 2023.
7. ↑  "New lease of life for Alte Feste". *The Namibian*. 6 March 2023. p. 14. คลังข้อมูลเก่าเก็บจากแหล่งเดิมเมื่อ 2023-03-16. สืบค้นเมื่อ 2023-12-10.

พิกัดภูมิศาสตร์: 22°34′10″S 17°05′18″E﻿ / ﻿22.5694°S 17.0883°E﻿ / -22.5694; 17.0883
"**แบล็กเมจิก**" (อังกฤษ: Black Magic) เป็นเพลงของเกิร์ลกรุปอังกฤษ ลิตเทิลมิกซ์ เขียนโดย กามีย์ เพอร์เซลล์, เอ็ด เดรเวสต์, เอ็ดเวิร์ด ฟอร์ล เออร์ฟยอร์ด และเฮนริก มิเชลเซน โปรดิวเซอร์โดยชาวนอร์เวย์ที่ชื่อ อีเล็กทริก หลังจากที่เคยร่วมงานกันในอัลบั้ม *ซาลูต* (ค.ศ. 2013) ร่วมโปรดิวเซอร์เพลงโดยแมตต์ แรดซึ่งเป็นผู้อำนวยการผลิต เพลงออกจำหน่ายวันที่ 21 พฤษภาคม ค.ศ. 2015 เป็นซิงเกิลที่หนึ่งของอัลบั้ม *เก็ตเวียร์ด* เพลงยังถูกบรรจุอยู่ในซิงเกิลที่ห้าของอัลบั้มรวมเพลงฮิต *นาวแดตส์วอตไอคอลมิวสิก 91* อีกด้วย

เพลงได้รับคำวิจารณ์ด้านบวกจากนักวิจารณ์และเมื่อเปรียบเทียบกับเพลงจากอัลบั้มเปิดตัว *ดีเอ็นเอ* (ค.ศ. 2012) ซึ่งพบว่าเป็นเพลงที่ฟังติดหูและยกย่องในท่วงทำนอง เพลงสามารถขึ้นถึงอันดับหนึ่งบนชาร์ตซิงเกิลแห่งสหราชอาณาจักรกับยอดขาย 113,000 ชุด มันกลายเป็นเพลงแรกของวงที่ติดอันดับหนึ่งบนชาร์ตได้นับตั้งแต่เพลง "วิงส์" ใน ค.ศ. 2012 นอกจากนี้ เพลงขึ้นสิบอันดับแรกในประเทศไอร์แลนด์, อิสราเอล และออสเตรเลีย โดยได้รับการรับรองในระดับแพลทินัม ในชาร์ตซิงเกิลแห่งสหราชอาณาจักร "แบล็กเมจิก" ค้างอยู่ตรงนั้นนาน 3 สัปดาห์ โดยเป็นเพลงแรกของวงที่สามารถทำอย่างนั้นได้นับตั้งแต่วงซูกาเบบส์ที่ทำสถิติไว้ในเดือนตุลาคม ค.ศ. 2007 เพลงได้รับการเสนอชื่อเข้าชิงรางวัลทีนชอยส์อวอร์ดในสาขาเพลงรักยอดนิยม และยังได้รับการเสนอชื่อเข้าชิงรางวัลบริตอะวอดส์ในสาขามิวสิกวิดีโอยอดเยี่ยมและในสาขาเพลงยอดเยี่ยม

อ้างอิง
-------

1. ↑  "Little Mix conjures up a second week at number 1". *Official Chart Company*. 24 July 2015. สืบค้นเมื่อ 24 July 2015.
2. ↑  "Little Mix score third week at Number 1 with Black Magic". *Official Chart Company*. 31 July 2015. สืบค้นเมื่อ 31 July 2015.

| * ด
* ค
* ก
ลิตเทิลมิกซ์ |
| --- |
| 
* **เพอร์รี เอ็ดเวิร์ด**
* **ลีห์-แอนน์ พินน็อก**
* **เจด เธิร์ดวอลล์**

* เจซี เนลสัน

* ผลงานเพลง
* รางวัลและการเสนอชื่อ
* เพลง

 |
| สตูิโออัลบั้ม | 
* *ดีเอ็นเอ*
* *ซาลูต*
* *เก็ตเวียร์ด*

 |
| ซิงเกิล | 
* "แคนนอนบอล"
* "วิงส์"
* "ดีเอ็นเอ"
* "เชนจ์ยัวร์ไลฟ์"
* "ฮาวยาดูอิน'?"
* "มูฟ"
* "ลิตเทิลมี"
* "เวิร์ดอัป!"
* "ซาลูต"
* "แบล็กเมจิก"
* "เลิฟมีไลก์ยู"
* "ซีเครตเลิฟซอง"
* "แฮร์"

 |
| ทัวร์คอนเสิร์ต | 
* ดีเอ็นเอทัวร์
* เดอะซาลูตทัวร์
* เดอะเก็ตเวียร์ดทัวร์

 |
| บทความที่เกี่ยวข้อง | 
* *ดิเอกซ์แฟกเตอร์* ซีรีส์ 8
	+ ผู้ผ่านเข้ารอบสุดท้าย

 |
| 
* **หมวดหมู่ หมวดหมู่:ลิตเทิลมิกซ์**

 |
ระวังสับสนกับ สถานีอัปเปอร์ชางงี

ป้ายแสดงเวลารถไฟฟ้าที่สถานีท่าอากาศยานจางี
สถานีท่าอากาศยานจางี เป็นเพียงไม่กี่สถานีที่บริเวณตรวจบัตรโดยสารกับชานชาลาอยู่บนชั้นเดียวกัน
**สถานีท่าอากาศยานจางี (CG2)** (อังกฤษ: Changi Airport MRT Station) เปิดใช้งานเมื่อวันที่ 27 กุมภาพันธ์ ค.ศ. 2002 โดยรัฐมนตรีว่าการกระทรวงคมนาคม เป็นหนึ่งในสถานีปลายทางของรถไฟฟ้าสิงคโปร์ สายตะวันออก-ตะวันตก ตั้งอยู่ระหว่างอาคารผู้โดยสาร 2 และ 3 ของท่าอากาศยานจางีสิงคโปร์ เป็นเพียงไม่กี่สถานีที่บริเวณตรวจบัตรโดยสารกับชานชาลาอยู่บนชั้นเดียวกัน

สถานีรถไฟฟ้าแห่งนี้ เป็นสถานีที่ตั้งอยู่ทางตะวันออกสุดของระบบ และมีชานชาลาเกาะกลางที่กว้างที่สุดอีกด้วย ได้รับการประเมินให้เป็นสถานีรถไฟใต้ดินที่สวยที่สุดในโลก โดยอยู่อันดับที่สิบ

ประวัติ
-------

ท่าอากาศยานจางีสิงคโปร์ เปิดใช้งานครั้งแรกเมื่อ ค.ศ. 1981 โดยที่ยังไม่มีระบบรถไฟฟ้าเชื่อมท่าอากาศยาน การเดินทางเข้าตัวเมืองในขณะนั้นสามารถทำได้โดยการโดยสารรถโดยสารประจำทาง หรือรถแท็กซี่ ใช้เวลา 20 นาที ผ่านทางพิเศษชายฝั่งตะวันออก สถานีรถไฟฟ้าที่ใกล้ที่สุดคือ สถานีเบดก, สถานีแทมไปน์ และสถานีปาเซอร์ริส ซึ่งยังจำเป็นต้องต่อรถโดยสารประจำทางจากสถานีเหล่านี้มายังสนามบิน จนกระทั่งมีแผนก่อสร้างส่วนต่อขยายย่อยของสายตะวันออก-ตะวันตก แยกจากสายหลักที่ สถานีตานะห์เมอระห์ โดยมีแนวเส้นทางไปตามถนนสนามบิน

สถานีรถไฟฟ้าในส่วนต่อขยายนี้ มีสองสถานี ได้แก่ สถานีเอ็กซ์โป (สถานียกระดับอยู่ใกล้กับ สิงคโปร์เอ็กซ์โป เดิมชื่อสถานีโซมาปะห์) และสถานีท่าอากาศยานจางี ภายหลังจากที่เปิดใช้งานส่วนต่อขยายแล้ว จำนวนผู้โดยสารที่มาใช้บริการมีจำนวนมากขึ้นเรื่อย ๆ เสียจนกระทั่งรถโดยสารประจำทางสาย 34 ต้องยกเลิกการเดินรถเมื่อเดือนกันยายน ค.ศ. 2002

รหัสสถานีเดิมคือ EW29 แต่เปลี่ยนมาเป็น CG2 เมื่อ 1 พฤศจิกายน ค.ศ. 2003 สำหรับรหัส EW29 นั้น ได้ถูกนำไปใช้กับสถานีจูกุน

แผนผังสถานี
-----------

|  |  |  |
| --- | --- | --- |
| **L2** | ชั้นผู้โดยสารขาออก | ทางออกไปยังอาคาร 2 และ 3, รถไฟฟ้าไปอาคาร 1 |
| **L1** | ชั้นผู้โดยสารขาเข้า | ทางออกไปยังอาคาร 2 และ 3 |
| **M** | สะพานเชื่อม | สถานีขนส่งผู้โดยสารท่าอากาศยานจางี, สะพานเชื่อมไปยังอาคาร 2 และ 3 |
| **Pชานชาลา** |
| เครื่องตรวจบัตรโดยสาร, ที่ทำการสถานี |
| ชานชาลา 1 | **สายตะวันออก-ตะวันตก** มุ่งหน้า **EW4**  ตานะห์เมอระห์ สถานีถัดไป **CG1**  เอ็กซ์โป (←) |
| ชานชาลาเกาะกลาง ประตูรถจะเปิดทั้งสองด้าน |
| ชานชาลา 2 | **สายตะวันออก-ตะวันตก** มุ่งหน้า **EW4**  ตานะห์เมอระห์ สถานีถัดไป **CG1**  เอ็กซ์โป (←) |

เวลาให้บริการ
-------------

| สถานีปลายทาง | ขบวนแรก |  | ขบวนสุดท้าย |
| --- | --- | --- | --- |
|  | วันจันทร์–เสาร์ |  | วันอาทิตย์และวันหยุดราชการ |  | ทุกวัน |
| สายตะวันออก–ตะวันตก |
| EW4 ตานะห์เมอระห์ | 5.31 น. |  | 5.59 น. |  | – |
| EW1 ปาเซอร์ริส | – |  | – |  | 00.06 น. |
| EW29 จูกุน | – |  | – |  | 23.18 น. |

อ้างอิง
-------

1. ↑  "15 of the Most Beautiful Subway Stops in the World, BootsnAll Travel Guide".

แหล่งข้อมูลอื่น
---------------

* เว็บไซต์ทางการ
* HarbourFront to Changi Airport MRT station route
**วัดกะพังสุรินทร์ พระอารามหลวง** เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ปัจจุบันมีสมเด็จพระมหาวชิรมังคลาจารย์ (สงัด ปญฺญาวุโธ) เจ้าคณะใหญ่หนใต้ เป็นเจ้าอาวาส

ประวัติ
-------

วัดกะพังสุรินทร์ สร้างเมื่อปี พ.ศ. 2440 โดยมีเจ้าเส เป็นผู้บริจาคที่ดินสร้างวัด ได้รับวิสุงคามสีมาเมื่อวันที่ 2 กันยายน พ.ศ. 2480 และผูกพัทธสีมาเมื่อวันที่ 4 พฤษภาคม พ.ศ. 2490 พื้นที่ตั้งวัดเป็นที่ราบ ภายในวัดมีพระอุโบสถ ซึ่งเป็นสถาปัตยกรรมท้องถิ่นภาคใต้ เสาไม้ฝาก่ออิฐถือปูน หลังคาหน้าจั่วต่างๆ ระดับสองชั้น ซึ่งกรมศิลปากรได้ขึ้นทะเบียนเป็นโบราณสถานเมื่อวันที 17 มีนาคม พ.ศ. 2542 วัดกะพังสุรินทร์เป็นที่ตั้งโรงเรียนพระปริยัติธรรมสหประชาสรรค์ และศูนย์ศึกษาพระพุทธศาสนาวันอาทิตย์ เจ้าอาวาสรูปแรกคือ พระครูวิเชียร ปัจจุบันมีสมเด็จพระมหาวชิรมังคลาจารย์ (สงัด ปญฺญาวุโธ) เป็นเจ้าอาวาสและดำรงตำแหน่งเจ้าคณะใหญ่หนใต้ พระราชวรากร (สงบ วรเสวี) เป็นรองเจ้าอาวาส และดำรงตำแหน่งเจ้าคณะจังหวัดตรัง

สิ่งก่อสร้างภายในวัด
--------------------

### ในวัดมีพระอุโบสถเป็นสถาปัตยกรรมท้องถิ่นภาคใต้ เสาไม้ฝาก่ออิฐถือปูน หลังคาหน้าจั่วต่างๆ ระดับสองชั้น กว้าง 9.50 เมตร ยาว 15.40 เมตร วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2480 เขตวิสุงคามสีมา กว้าง 24 เมตร ยาว 36 เมตร อุโ**บสถถูกสร้างขึ้นในสมัยพระอธิการแย้มเ**ป็นเจ้าอาวาส และสร้างเรื่อยมาจนถึงพระอธิการเพื่อม ผูกพัทธสีมาเมื่อวันที่ 4 พฤษภาคม พ.ศ. 2490 ตรงกับวันอาทิตย์ ขึ้น 15 ค่ำ เดือน 6 ปีกุน (ปีนี้เป็นอธิกมาส) โครงสร้างเสาไม้ ฝาผนังหล่อปูน หลังคา 2 ชั้น มุงกระเบื้องปูนชนิด 4 เหลี่ยม ต่อมาชำรุดไปตามกาลเวลา ซึ่งในปี พ.ศ. 2525 บูรณะเสียใหม่ในส่วนหลังคาในสมัยสมเด็จพระมหาวชิรมังคลาจารย์ (ครั้งดำรงสมณศกดิ์ที่พระปิฎกคุณาภรณ์) เป็นเจ้าอาวาส พ.ศ. 2525 รูปทรงยังคงรูปเดิมไว้ กระเบื้องหลังคาเปลี่ยนเป็นกระเบื้องลอนเล็กใช้มาจนถึงปัจจุบัน เพราะความเก่าแก่มานาน กรมศิลปากรจึงขึ้นทะเบียนเป็นโบราณสถานเมื่อวันที่ 17 มีนาคม พ.ศ. 2542 มีพื้นที่ 1 งาน 94 ตารางวา

### ศาลาการเปรียญ

ศาลาการเปรียญ กว้าง 11 เมตร ยาว 18 เมตร สร้างเมื่อ พ.ศ. 2495 สมัยพระอธิการเพื่อม เป็นเจ้าอาวาส โครงสร้างคอนกรีตเสริมเหล็ก ใช้งานมาเป็นเวลาหลายปีจนชำรุดไปตามสภาพ ต่อมาภายหลังสมัยสมเด็จพระมหาวชิรมังคลาจารย์ เป็นเจ้าอาวาส รื้อออกสร้างใหม่ในนามเดิม กว้าง 17 เมตร ยาว 28 เมตร เป็นอาคาร 2 ชั้น

อ้างอิง
-------

1. ↑  วัดกะพังสุรินทร์[*ลิงก์เสีย*] สูนย์ข้อมูลทางวัฒนธรรม กระทรวงวัฒนธรรม
2. ↑  ราชกิจจานุเบกษา เล่ม 116 ตอนพิเศษ 17 ง วันที่ 17 มีนาคม พ.ศ. 2542
3. ↑  "มารู้จักแหล่งท่องเที่ยวทางธรรมะวัดกะพังสุรินทร์ พระอารามหลวง". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2015-03-03.
**วัดเจริญสุข** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำไหล อำเภอคลองลาน จังหวัดกำแพงเพชร มีเนื้อที่กว่า 30 ไร่ ปัจจุบันมีพระครูปลัดสิทธิกรณ์ วรญาโณ ดำรงตำแหน่งเจ้าอาวาส

วัดเจริญสุข แต่เดิมเป็นที่พักสงฆ์มาก่อนสร้างมาตั้งแต่ พ.ศ. 2516 มีการขอจัดตั้งวัดแต่ยังไม่ผ่าน กระทั่ง พ.ศ. 2557 และมาขอตั้งเป็นวัด และกระทรวงศึกษาธิการประกาศตั้งวัดเมื่อวันที่ 24 กันยายน พ.ศ. 2558 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2559

อาคารเสนาสนะที่สำคัญ ได้แก่ อุโบสถที่เสาแต่ละต้นประดับตกแต่งด้วยลวดลายเถาวัลย์ลายไทยสีทองโบราณ เลื้อยไปตามเสา ผนังอุโบสถและกำแพงปูนโดยรอบสร้างรูปปั้นพระชุ่มกอ ด้านในอุโบสถมีพระพุทธรูปองค์ใหญ่ซ้อนกันมีชื่อว่า *หลวงพ่อทอง* ด้านหลังชื่อ *หลวงพ่อกำไล* เนื่องจากบริเวณข้อพระกรและข้อพระบาทได้สวมกำไลสีทองไว้ เป็นพระพุทธรูปที่มีความศักดิ์สิทธิ์อีกองค์หนึ่ง ชาวบ้านมักมาขอให้ทำมาค้าขายได้กำไรก็จะสมปรารถนา ศาลาการเปรียญ ศาลาธรรมสังเวช กุฏิรับรอง เมรุ วัดได้สร้างองค์พญานาคาธิบดีศรีสุขวัฒน์ หรือพญานาคราชโพธิสัตย์ ในตระกูลภูริทัตนาคราช ความสูง 10 เมตร 80 เซนติเมตร ยาว 62 เมตร และยังสร้างพระพุทธลีลาทุ่งเศรษฐีประดิษฐานไว้ด้วย

อ้างอิง
-------

1. ↑  "วัดเจริญสุข". สำนักงานพระพุทธศาสนาแห่งชาติ.
2. ↑  "ไปชมสุดยอดประติมากรรมโบสถ์ใหญ่-ประดิษฐานพระซุ้มกอรอบโบสถ์ที่วัดเจริญสุข". แนวหน้า.
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

  

**แม็คลาเรน 650เอส** (อังกฤษ: McLaren 650S) เป็นรถยนต์นั่งสมรรถนะสูง เครื่องยนตร์กลางลำท้าย เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เปิดตัวอย่างไม่เป็นทางการครั้งแรกในเดือมกุมภาพันธ์ ค.ศ. 2014 ในฐานะรถรุ่นใหม่จากค่ายแม็คลาเรน ที่มาเป็นรุ่นต่อจาก 12ซี 650เอส ได้เปิดตัวอย่างเป็นทางการในงานเจนีวามอเตอร์โชว์ปี ค.ศ. 2014

650เอส ใช้เครื่องยนตร์ M838T 3.8-litre V8 และตัวถังจากคาร์บอน-ไฟเบอร์ ที่ถอดแบบมาจาก 12ซี โดยตรง แต่มีการพัฒนาแรงม้าเพิ่มเป็น 641 ตัว (478 kW; 650 PS) และเพิ่มแรงบิดเป็น 500 lb·ft (680 N·m) ส่วนในเรื่องของระบบส่งกำลัง 650เอส ใช้เกียร์ 7 จังหวะ ชนิดดูอัล-คลัทซ์ เช่นเดียวกับ 12ซี

650เอส สามารถทำความเร็วสูงสุดได้ที่ 333 กม./ชม. (207 ไมล์/ชม.) และสามารถทำอัตราเร่ง 0-100 กม./ชม. ได้ที่ 3 วินาที และจาก 0-200 กม./ชม. ในเวลา 8.4 วินาที

โมเดล
-----

### 650S Spider

650เอส สไปเดอร์
650เอส สไปเดอร์ เปิดตัวในเดือนมีนาคม ค.ศ. 2014 เป็นเวอร์ชันเปิดประทุนของ 650เอส ซึ่งทำให้รถมีน้ำหนักมากกว่ารุ่นดั้งเดิม 40 กิโลกรัม แต่ก็ยังคงรักษาสมรรถภาพไว้ดีดี โดยอัตราเร่ง 0-100 กม./ชม. ที่ทำได้ 3 วินาทีเช่นเดิม และความเร็วสูงสุดลดลงเล็กน้อยที่ 204 ไมล์/ชม

### 625C

625ซี เปิดตัวในเดือนกันยายน ค.ศ. 2014 มีทั้ง 2 รูปแบบคือคูเป้และโรสเตอร์ ที่ทางค่ายแม็คลาเรนเน้นเจาะตลาดใน เอเชียแปซิฟิกใต้

รถยังคงใช้เครื่องยนตร์ 3.8-litre twin-turbocharged V8 เช่นเดิม แต่ลดแรงม้าลงเป็น 616 ตัว (459 kW; 625 PS) และมีการปรับปรุงเครื่องลดการสั่นสะเทือนชุดใหม่ ทำให้ลดแรงกระแทกได้บ้าง ในเรื่องของสมรรถนะยังคงความเร็วเช่นเดียวกับ 650เอส แต่อัตราเร่ง 0-100 กม./ชม. ช้ากว่า ที่ 3.1 วินาที

### 675LT

675แอลที ในงานเจนีวามอเตอร์โชว์ 2015
McLaren 675LT
675แอลที (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส เปิดตัวในเดือนกุมภาพันธ์ ค.ศ. 2015 ในงานเจนีวามอเตอร์โชว์

### 675LT Spider

675แอลที สไปเดอร์ ในงานเจนีวามอเตอร์โชว์ 2016
675แอลที สไปเดอร์ (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส สไปเดอร์ เปิดตัวในเดือนกุมภาพันธ์ ค.ศ. 2016 ในงาน Geneva Motor Show รถเปิดประทุนค่าตัว 285,450 ปอนด์อังกฤษ หรือประมาณ 15.7 ล้านบาทไทย ที่ดัดแปลงจากรถคูเปชื่อเดียวกัน โดยเปลี่ยนจากหลังคาแข็งเป็นหลังคาเปิดประทุนแบบแข็งที่ออกแบบเป็น 3 ชิ้นและเปิด/ปิดโดยการกดปุ่ม ส่วนเครื่องยนต์ที่ใช้เป็นเครื่องยนต์บลอคเก่าที่ให้กำลังเท่าเก่า คือ เครื่องทวินเทอร์โบเบนซิน DOHC วี 8 สูบ 3,799 ซีซี 675 แรงม้า ถ่ายทอดกำลังสู่ล้อคู่หลังผ่านระบบเกียร์อัตโนมัติคลัทช์คู่ 7 จังหวะ จุดที่น่าสังเกต คือ ชิ้นส่วนเครื่องยนต์ประมาณครึ่งหนึ่งเปลี่ยนใหม่หมดรวมทั้งเทอร์โบชาร์เจอร์ สมรรถนะความเร็วตามตัวเลขผู้ผลิต อัตราเร่ง 0-100 กม./ชม. ทำได้ใน 2.9 วินาที ความเร็วสูงสุด 326 กม./ชม.

อ้างอิง
-------

1. ↑  
"Mclaren 650S".
2. ↑  
"Motortrend 2015 650S Spyder First Test".
3. ↑
4. ↑
5. ↑
6. ↑
7. ↑
**ฮันส์-อุลริช รูเดิล** (เยอรมัน: *Hans-Ulrich Rudel*) เป็นนักบินเยอรมันในการโจมตีทางภาคพื้นดินในช่วงสงครามโลกครั้งที่สอง หลังสงคราม เขาเป็นนักเคลื่อนไหวนีโอ-นาซีที่โด่งดังที่สุดในลาตินอเมริกาและเยอรมนีตะวันตก

ในช่วงสงคราม รูเดิลได้มีชื่อเสียงด้วยการทำลายรถถังจำนวน 519 คัน พอๆกับจำนวนเรือ เขาได้อ้างว่า ได้รับชัยชนะทางอากาศ 9 ครั้งและทำลายยานพาหนะ 800 คันจากทุกประเภท เขาได้บินในภารกิจโจมตีทางภาคพื้นดินจำนวน 2,530 ครั้งโดยเฉพาะแนวรบด้านตะวันออกโดยปกติจะบินด้วยเครื่องบินทิ้งระเบิดรุ่นยุงเคิร์ส ยู 87"ชตูคา"และภารกิจ 430 ครั้งสำหรับเครื่องบินรบขับไล่ รูเดิลเป็นผู้ที่ได้รับการยกย่องมากที่สุดสำหรับนักบินชาวเยอรมันในสงครามโลกครั้งที่สอง ได้รับเหรียญกางเขนเหล็กกางเขนอัศวินประดับด้วยใบโอ๊คและดาบประดับเพชรเคลือบทองในเดือนมกราคม ค.ศ. 1945 เครื่องอิสริยาภรณ์นี้ได้ถูกสร้างขึ้นเป็นพิเศษเฉพาะสำหรับเขา รูเดิลได้ยอมจำนนต่อกองทัพสหรัฐ เมื่อวันที่ 8 พฤษภาคม ค.ศ. 1945

รูเดิลได้หลบหนีไปยังอาร์เจนตินาในปี ค.ศ. 1948 ด้วยความเชื่อมั่นศรัทธาและไม่รู้สึกผิดต่ออุดมการณ์นาซี เขาได้ก่อตั้ง "Kameradenwerk" องค์กรบรรเทาทุกข์สำหรับอาชญากรนาซีที่ช่วยผู้ลี้ภัยได้หลบหนีไปยังลาตินอเมริกาและตะวันออกกลางร่วมกับ Willem Sassen, รูเดิลได้ช่วยเหลือด้วยการให้ที่พักแก่โยเซ็ฟ เม็งเงอเลอ อดีตแพทย์เอ็สเอ็สที่โด่งดังที่ค่ายกักกันเอาชวิทซ์ เขาได้ทำงานเป็นพ่อค้าขายอาวุธและเป็นที่ปรึกษาทางทหารในระบอบการปกครองของฆวน เปรอนในอาร์เจนติน่าและของเอากุสโต ปิโนเชในชิลี และอัลเฟรโด เอสโตรสเนร์ ในปารากวัย เนื่องจากกิจกรรมเคลื่อนไหวเหล่านี้ เขาจึงถูกจับตามองโดยสำนักข่าวกรองกลางแห่งสหรัฐ (CIA)

ในช่วงการเลือกตั้งสหพันธรัฐในเยอรมนีตะวันตก ในปี ค.ศ. 1953 รูเดิลได้กลับมายังเยอรมนีตะวันตก ได้เป็นผู้สมัครชั้นนำของพรรคเยอรมันไรซ์ของฝ่ายขวาจัด แต่ยังไม่ได้รับเลือกให้เข้าไปนั่งในรัฐสภาบุนเดซรัท ภายหลังจากการก่อรัฐประหารอาร์เจนติน่าในปี ค.ศ. 1955 การก่อจลาจลได้นำไปสู่การสิ้นสุดของการเป็นประธานาธิบดีสมัยที่สองของเปรอง,รูเดิลได้ย้ายไปอยู่ที่ปารากวัยซึ่งได้ทำหน้าที่เป็นตัวแทนชาวต่างชาติจากบริษัทเยอรมันหลายแห่ง ในปี ค.ศ. 1977 เขาได้กลายเป็นโฆษกของสหภาพประชาชนเยอรมัน (German People's Union),เป็นพรรคการเมืองนีโอนาซีที่ก่อตั้งขึ้นโดยนักการเมืองหัวรุนแรง เจอร์ฮาร์ด เฟรย์ รูเดิลได้เสียชีวิตในเยอรมนีตะวันตกในปี ค.ศ. 1982

อ้างอิง
-------

1. ↑  World War II Stuka pilots airforcemag.com.
2. ↑  *Hans-Ulrich Rudel: Adler der Ostfront*, 1971, National-Verlag, OBV, DNB, ISBN 978-3-920722-08-5

| * ด
* ค
* ก
ผู้ได้รับกางเขนอัศวินติดใบโอ๊กคาดดาบประดับเพชรแห่งกางเขนเหล็ก |
| --- |
| 1941 | แวร์เนอร์ เมิลเดิร์ส |  |
| 1942 | 
* อาด็อล์ฟ กัลลันท์
* Gordon Gollob
* ฮันส์-โยอาคิม มาร์เซย์
* แฮร์มัน กราฟ

 |
| 1943 | 
* แอร์วีน ร็อมเมิล
* Wolfgang Lüth
* Walter Nowotny
* อาเดลแบร์ท ชูลทซ์
* อิโซโรกุ ยามาโมโตะ

 |
| 1944 | 
* ฮันส์-อุลริช รูเดิล (เคลือบทอง)
* Hyacinth Graf von Strachwitz
* เฮอร์เบิร์ อ็อตโต กิลส์
* ฮันส์-วาเล็นทีน ฮูเบอ
* อัลแบร์ท เค็สเซิลริง
* เฮลมูท เลนท์
* เซ็พ ดีทริช
* วัลเทอร์ โมเดิล
* เอริช ฮาร์ทมัน
* แฮร์มันน์ บัลก์
* Hermann-Bernhard Ramcke
* Heinz-Wolfgang Schnaufer
* อัลเบรคชท์ แบรนดี้

 |
| 1945 | 
* แฟร์ดีนันท์ เชอร์เนอร์
* ฮัสโซ ฟ็อน มันท็อยเฟิล
* Theodor Tolsdorff
* Karl Mauss
* เดรทริค ฟอน ซอคเค็น

 |
| ตามลำดับเวลา |
**โลร็อง-เดซีเร กาบีลา** (เสียงอ่านภาษาฝรั่งเศส: [lo.ʁɑ̃ de.zi.ʁe ka.bi.la]) (27 พฤศจิกายน 1939 – 16 มกราคม 2001) หรือเป็นที่รู้จักในอีกนามหนึ่งว่า, **โลร็อง กาบีลา** (US: เกี่ยวกับเสียงนี้ pronunciation  (วิธีใช้·ข้อมูล) ),เป็นนักปฏิวัติและนักการเมืองชาวคองโก ซึ่งดำรงตำแหน่งประธานาธิบดีคนที่สามของสาธารณรัฐประชาธิปไตยคองโกตั้งแต่ปี 1997 จนกระทั่งถูกลอบสังหารในปี 2001

เขาเป็นศัตรูกับโมบูตู เซเซ เซโก เขาเป็นผู้นำพันธมิตรกองกำลังประชาธิปไตยเพื่อการปลดปล่อยคองโก (ADFLC) กลุ่มกบฏที่ได้รับการสนับสนุนจากรวันดาและยูกันดาซึ่งบุกโจมตีซาอีร์และโค่นล้มโมบูตูระหว่างสงครามคองโกครั้งที่หนึ่งตั้งแต่ปี 1996 ถึง 1997 ตอนนั้นเขากลายเป็นประธานาธิบดีคนใหม่ของประเทศซึ่งเปลี่ยนชื่อกลับไปเป็นสาธารณรัฐประชาธิปไตยคองโก กาบีลาพบว่าตัวเองอยู่ในตำแหน่งที่ละเอียดอ่อนในฐานะหุ่นเชิดของผู้สนับสนุนชาวต่างชาติ ในปีต่อมา เขาได้สั่งให้ทหารต่างชาติทั้งหมดออกจากประเทศหลังจากการสังหารหมู่ที่กาซีกาเพื่อป้องกันการรัฐประหารที่อาจเกิดขึ้น ซึ่งนำไปสู่สงครามคองโกครั้งที่สอง ซึ่งอดีตพันธมิตรรวันดาและยูกันดาเริ่มสนับสนุนกลุ่มกบฏหลายกลุ่มเพื่อโค่นล้มเขารวมทั้งขบวนการชุมนุมเพื่อประชาธิปไตยคองโก (RCD) และขบวนการเพื่อการปลดปล่อยคองโก (MLC) ระหว่างสงคราม เขาถูกผู้อารักขาคนหนึ่งลอบสังหาร และโฌเเซ็ฟ ลูกชายวัย 29 ปีของเขาได้ขึ้นสืบทอดตำแหน่งประธานาธิบดีในสิบวันต่อมา

อ้างอิง
-------

1. ↑  *Defense & Foreign Affairs Handbook*. Perth Corporation. 2002. p. 380. ISBN 978-1-892998-06-4.
2. ↑  Rabaud, Marlène; Zajtman, Arnaud (2011). "Murder in Kinshasa: who killed Laurent Désiré Kabila?" (ภาษาอังกฤษ). `{{cite journal}}`: Cite journal ต้องการ `|journal=` (help)
3. ↑  "IRIN – In Depth Reports". *IRIN*. เก็บจากแหล่งเดิมเมื่อ 20 November 2015. สืบค้นเมื่อ May 25, 2016.
4. ↑  John C. Fredriksen, ed. *Biographical Dictionary of Modern World Leaders* (2003) pp 239–240.
ประตูตะระบา
ประตูตะระบา ช่วงปี ค.ศ. 1890
**ประตูตะระบา** (พม่า: သရပါ တံခါး, สัทอักษรสากล: [θəɹəbà dəɡá]) เป็นประตูเมืองพุกามเพียงแห่งเดียวที่ยังหลงเหลืออยู่ ประตูตั้งอยู่ทางทิศตะวันออกของเมืองเก่า แม้พงศาวดารพม่าจะยืนยันว่าเมืองพุกามได้เสริมสร้างป้อมปราการในปี ค.ศ. 849 หลักฐานการตรวจอายุคาร์บอนของฐานกำแพงหลักคือราว ค.ศ. 1020 หากเมืองนี้ได้รับการเสริมป้อมปราการในคริสต์ศตวรรษที่ 9 ตามที่พงศาวดารระบุ ป้อมปราการเหล่านั้นจะต้องสร้างด้วยวัสดุที่มีความคงทนน้อยกว่า เช่น โคลน

ในปัจจุบันประตูประกอบด้วยศาลอิฐสองหลัง แต่ละหลังตั้งตรงข้ามกัน ซึ่งเป็นนะผู้พิทักษ์สองตนชื่อ มินมหาคีรี และ นะมะดอจี้ ซึ่งกล่าวว่าถูกประหารชีวิตตามคำสั่งของกษัตริย์

เอกสารสามมิติ
-------------

โครงการซามานิ จากมหาวิทยาลัยเคปทาวน์ ประเทศแอฟริกาใต้ เสนอบริการด้านเอกสารเชิงพื้นที่ของอนุสรณ์สถานในพุกาม เพื่อตอบสนองต่อการทำลายอนุสรณ์สถานจาก เหตุแผ่นดินไหว สิงหาคม ค.ศ. 2016 รวมถึงประตูตะระบา

อ้างอิง
-------

1. ↑  Aung-Thwin (2005) : 38
2. ↑  Pictorial Guide to Pagan
3. ↑  *CR hub: preserving Bagan temple by Zamani Project* (ภาษาอังกฤษ), เก็บจากแหล่งเดิมเมื่อ 2021-12-19, สืบค้นเมื่อ 2019-09-26
4. ↑  "Site - Bagan". *zamaniproject.org*. สืบค้นเมื่อ 2019-09-27.
5. ↑  "Laser Scanning for Heritage Conservation - Bagan, Myanmar -". *lidarnews.com* (ภาษาอังกฤษแบบอเมริกัน). 2017-07-01. สืบค้นเมื่อ 2019-09-26.

* *Pictorial Guide to Pagan*. Rangoon: Ministry of Culture. 1975 [1955].
* Aung-Thwin, Michael (2005). *The mists of Rāmañña: The Legend that was Lower Burma* (illustrated ed.). Honolulu: University of Hawai'i Press. ISBN 9780824828868.
* วิกิมีเดียคอมมอนส์มีสื่อเกี่ยวกับ ประตูตะระบา
ตัวอย่างการ์ตูนร่วมสมัย โดยเกร็ก วิลเลียมส์ แสดงภาพตัวละคร ดร. ซูส
**การ์ตูน**เป็นรูปแบบหนึ่งของการวาดภาพประกอบซึ่งโดยทั่วไปเกิดจากการวาด หรือบางครั้งในรูปแบบแอนิเมชั่น ในรูปแบบไม่เหมือนจริงหรือกึ่งสมจริง ความหมายของการ์ตูนมีการเปลี่ยนแปลงมาตลอดยุคของประวัติศาสตร์ แต่ความหมายร่วมสมัยของการ์ตูนคือ ภาพหรือชุดของภาพที่มีเป้าหมายเพื่อเหน็บแนม, ล้อเลียน หรือ ความตลก หรืออาจหมายถึงภาพเคลื่อนไหวที่เกิดจากชุดต่อเนื่องของภาพเขียนเพื่อให้เกิดแอนิเมชั่น คำเรียกผู้สร้างสรรค์การ์ตูนคือ *การ์ตูนนิสต์*, หรือ *แอะนิเมเตอร์*

แนวคิดของการ์ตูนปรากฏครั้งแรกในยุคกลาง ซึ่งปรากฏอธิบายครั้งแรกว่าเป็นการวาดเบื้องต้นเพื่อเตรียมการสำหรับสร้างสรรค์งานศิลปะ เช่นจิตรกรรม, เฟรสโก, ทาเปสตรี หรือ กระจกสี ในศตวรรษที่ 19 นับตั้งแต่นิตยสาร *พันช์* ซึ่งตีพิมพ์ครั้งแรกในปี 1843 การ์ตูนเริ่มกลายมาเป็นคำเรียกแบบภาพวาดประกอบในนิตยสารและหนังสือพิมพ์ที่มีความตลกขบขัน ซึ่งในระยะแรกเป็นคำเรียกอย่างเหน็บแนม จากนั้นจึงปรากฏใช้กับ การ์ตูนล้อการเมือง และ การ์ตูนช่อง และในศตวรรษที่ 20 ซึ่งมีการพัฒนาและเปลี่ยนแปลงสื่อกลาง การ์ตูนเริ่มนำมาใช้รวมถึงแอนิเมชั่นเช่นกัน

อ้างอิง
-------

1. ↑  Merriam-Webster's Dictionary.
2. ↑  Becker 1959 harvnb error: no target: CITEREFBecker1959 (help)